रात का भोजन जल्दी कर लेना स्वास्थ्यकर होता है। हालाँकि अगर वे देर से सोने जाते हैं, तो उन्हें भूख लग आती है और रात के भोजन तथा सोने से पहले वे कुछ हलका-फुल्का आहार कर लेते हैं। यह आदत न केवल मोटापा बढ़ाने वाली है, बल्कि सामान्य स्वास्थ्य के लिए भी हितकारी नहीं है। आपका शरीर आपके खाए भोजन को पचाने के लिए कड़ा परिश्रम करता है। सोने से पहले, पाचन की सक्रिय प्रक्रिया पूरी हो जानी चाहिए और शरीर को सोने के लिए तैयार हो जाना चाहिए। आपके शरीर के ऊर्जा स्रोत धीरे-धीरे ढलने लगते हैं। सोने से ठीक पहले भोजन करने से आप अपने पाचन तंत्र को ज्यादा काम करने के लिए बाध्य करते हैं, जबकि वह आंशिक आराम की स्थिति में आ ही चुका होता है। इससे पेट की अनेक बीमारियाँ होने लगती हैं, साथ ही वजन बढ़ने लगता है।